Il-Kelliem tal-Oppożizzjoni għall-Ġustizzja Karol Aquilina u dik għall-Governanza Tajba Therese Comodini Cachia saħqu fil-parlament li l-emenda fl-Att dwar l-Interpretazzjoni li ressaq il-Ministru Edward Zammit Lewis tikser il-Kostituzzjoni u tmur kontra d-dritt fundamentali għal smigħ xieraq ta' kull ċittadin. Il-Ministru ċaħad dan u qal li l-għan wara din l-emenda hu li jsir ġustizzja b'mod aktar spedit. Huma saħqu li l-Gvern se jkun qiegħed idgħajjef id il-Qorti u appellaw biex jirtira din l-emenda. Huma qalu l-Qorti Kostituzzjonali f'Malta diġà qalet f'diversi okkażjonijiet, li multi li huma kbar u għalhekk meqjusa bħala piena kriminali jistgħu jingħataw biss minn Qorti preseduta minn Imħallef u Maġistrat u bis-salvagwardja tad-dritt għal smigħ xieraq fil-proċedura kollha. Huma spjegaw li f'din l-emenda, l-Gvern qed jipproponi li jitwaqqfu numru ta' awtoritajiet li jkollhom il-poter li jimponu multi ta' mijiet ta' eluf ta' ewro. Fil-bidu tad-diskussjoni, il-Ministru Zammit Lewis insista li l-għan tal-Gvern hu li jħaffef il-proċess, li tingħata deċiżjoni b'mod iktar spedita minn persuni esperti fil-qasam tagħhom. Il-Ministru appella lill-Oppożizzjoni biex tressaq 'il quddiem il-proposti tagħha dwar kif tista' titjieb l-effiċenza tal-Qorti u mhux toqgħod sempliċement tikkritika lill-Gvern. Hu kkundanna wkoll l-kritika li saret fuq il-mezzi tal-kommunikazzjoni fejn il-persuni fl-awtoritajiet ġew mgħajra u msejħa 'stooges' tal-Gvern. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605083534af61_rand.td-a-rec-img{text-align:left}.td_uid_3_605083534af61_rand.td-a-rec-img img{margin:0 auto 0 0}